ORIGINALNA NETFLIXOVA SERIJA
Napravljeni su planovi za bitku.
Influenceri Nick i James odlučit će tko će biti blokiran
i postati nova žrtva rata u The Circleu.
Ako imate kokice, odmah ih donesite.
Siguran sam da će biti zanimljivo.
Pridošlica Jacki ne može ispasti, ali svi su ostali moguće mete.
Počinje rat saveza.
Ovo će biti prava bitka.
Dvije jasno podijeljene ekipe. Nijedan neće popuštati.
Učinit ćemo što ja hoću. Obećavam ti to, kompa.
Potpuno sam spreman.
Počnimo.
Idemo.
Circle, poruka.
„Najprije ti želim čestitati. Drago mi je što si ovdje.
Uzbuđen sam što ćemo zajedno odlučiti.” Pošalji.
Nadam se da možemo biti zreli i shvatiti što je najbolje za nas.
Poruka. „Drago mi je što ovo radim s iskusnim veteranom.
Obavimo to. Ruke koje se mole.” Pošalji.
Zasad je ljubazan. Vidjet ćemo koliko će to potrajati.
Circle, poruka. „Što ćemo s Kai?
Ona mi je kao sestra. Uvijek je ljubazna prema meni.
Toliko smo bliski
da ne mogu reći ništa loše o njoj.
Što ti misliš? Upitnik.” Pošalji.
Izbjegavaš preuzeti odgovornost, James!
Circle, poruka.
„Kai je ovdje otpočetka i sjajna je igračica.
Poštujem njezin način igre i pažljivo sročene poruke.
Međutim, ona nam je najveća prepreka na putu do pobjede.
Povući će važne poteze u svoju korist.”
Pošalji.
Napao je Kai.
Bio je pristojan, ali jasno mi je rekao da je želi izbaciti.
Neću to dopustiti.
Dobro, idemo. James. „Razgovarajmo o Isabelli.”
Poruka. „Čini se da je divna, ali postoji problem.
Nisam se zbližio s njom a igra se temelji na zbližavanju.”
„Nikad nije započela razgovor sa mnom
ni pokušala razviti odnos. To me zabrinjava.
Ona mi je misterij, a igra je odmakla.”
Ona je glavna Jamesova meta.
Znam da nipošto neće dopustiti da je večeras blokiram.
Kao što ja neću dopustiti da on blokira Kai.
Circle, poruka.
„Želim spasiti Isabellu.
Divna je cura.
Jednom kad uspiješ razgovarati s njom, znam da će ti biti zahvalna i lojalna.
Na nju sigurno možeš računati.” Pošalji.
Isabella otpada. Neće je se riješiti.
Neću se boriti protiv te njegove odluke.
Poruka. „Ako ti se Isabella sviđa, sigurno je super cura.
Ali zauzvrat moramo zadržati Kai.”
Dobro, James. Sviđa mi se to što govoriš.
Dobro. Circle, poruka.
„Do kraja želim doći s ljudima kojima se divim.
Izostavit ćemo Isabellu i Kai iz rasprave.
Preostaju samo Ashley i Daniel. Tri točke.”
Sad postaje teško!
Prevagnut će onaj koji ima čvršća savezništva.
Circle, poruka. „Razgovarajmo o Ashley. Što ti misliš?”
Pošalji.
Poruka. „Ashley je otpočetka super prema meni.
Vodili smo divan razgovor o LGBT zajednici.
Bio mi je zaista važan i potreban.”
„Ali o njoj sam čuo ružnu glasinu da nije pouzdana.”
U redu.
Circle, poruka.
„Ashley je prva igračica s kojom sam razgovarao.
Odmah me zadivila iskrenošću i ljubaznošću.
Otad je uvijek bila pouzdana i svaki je put održala riječ.”
Pošalji.
RAZGOVARAJMO O DANIELU
Circle, poruka.
„Super je kad je na tvojoj strani,
ali čini se da je često neopredijeljen.”
U savezu je sa mnom.
Čini se da je u savezu i s tobom i Kai.
Super je što se slaže s toliko ljudi,
ali čini se da mijenja strane ovisno o situaciji.
Mnogo sam bliskiji s Ashley,
a čini se da ste ti i ona obavili otvoren i iskren razgovor.”
Pošalji.
Čini se da Daniel skače iz saveza u savez.
Pokušavam shvatiti što su posljedice toga.
Pokušavam ga prikazati kao osobu koja ima mnogo saveza.
To možda nije točno.
Nadam se da James nije bio potpuno siguran u Daniela
i da će zbog mojih riječi razmisliti o njegovu blokiranju.
Ako nam se Daniel samo pridružio
da preživi do idućeg ocjenjivanja,
možda nije najbolji saveznik.
Bliskiji sam s Ashley,
ali igra je već toliko odmakla da je broj saveznika važniji od bliskosti.
Poruka.
„Sad mi je zaista teško.
Imam divan odnos s oboje.”
Pošalji.
Circle, poruka. „Slažem se.
Volim ih oboje.
Oni su sjajni ljudi,
ali moramo misliti na svoje interese u igri.”
Pošalji.
Strašno važno blokiranje.
Ima pravo.
Daniel je samo broj.
Nisam se povezao s njim zato što sam to htio.
Povezao sam se da imam više saveznika.
Ali Ashley i Kai nimalo se ne slažu.
Ova bi odluka mogla naštetiti Kai,
a to ne želim.
Pokušavam pronaći nešto što bih mogao reći u prilog Danielu,
no ne uspijevam.
Dobro. Poruka.
„Rekao si mnogo toga što je točno.
Kad bolje razmislim,
zaista sam bliskiji s Ashley nego s Danielom.
Ali ako pristanem, želim nešto od tebe.”
To!
O, Bože! Ashley i Isabella obožavat će me.
„Moraš mi dati riječ…”
„Moraš mi dati riječ da ćeš ići do kraja s Kai i sa mnom.”
To, prijatelju! Super!
Circle, poruka. „Imaš moju riječ.
Ako opet postanem influencer, ti i Kai bit ćete sigurni. Emoji srca.”
Pošalji.
Situacija postaje ozbiljna.
Ljudi će biti potreseni.
Vjerojatno. Potresimo ih malo unaprijed.
Circle, učini ono.
-„Obavijest!” -O, Bože.
To je to.
„Influenceri su odlučili.”
Ovo ne postaje lakše!
Nadam se da je James održao riječ.
Treperim.
Valjda se borio za nas. Ja bih se borio za njega.
IGRAČI, UĐITE U CIRCLE CHAT
Circle, otvori Circle Chat.
Drago mi je što sam ovdje, a ne u svojoj dnevnoj sobi.
Volim ovo mjesto. Ne želim otići.
Zaista želim pobijediti.
Srce mi je stalo, a i ne mogu me blokirati.
Dobro je što mi James čuva leđa,
ali možda to ima svoje granice.
Ako Nick bude tipkao, odlazim kući. Ako James bude tipkao, Ashley odlazi kući.
Tako je.
O, Bože.
Hajde, James. Tipkaj.
Poruka.
To! O, Bože, ovo je…
James tipka.
Jebote!
„Odluka nije bila laka.”
„Kako se igra bliži kraju, ove su odluke sve teže.”
„Znajte da ovo nije ništa osobno.”
Nervozna sam. Možda sam to zaista ja.
Ako se James nije borio za mene, bilo bi mi teško shvatiti
kako može tipkati da objasni svoj postupak.
Ovo će biti dokaz njegove lojalnosti.
„Odlučili smo blokirati…”
Da sam iznevjerio Jamesa, ne bih mu to mogao priopćiti.
O, Bože. Hajde.
Rekao bi Nicku da to učini.
„…Daniela.”
Daniel? Još jedan saveznik.
O, Bože! Uspjela sam. Još sam ovdje.
To! Idemo!
Kako je Nick uspio?
Ashley i Isabella sigurno su oduševljene.
Nadam se da Kai razumije da je Daniel morao otići.
Znam da se čini da ovo nije najbolje za nju,
ali sklopio sam primirje s Nickom.
Nadam se da će održati riječ
i da ćemo Kai i ja ući u finale.
Zašto se nije borio za mene?
„Blokiran.”
Daniele, cijenim sve što si učinio za mene.
Nadam se da ćemo nakon igre ostati prijatelji.
To nije dobro za njega.
Izgubit će Kaino i Jackino povjerenje.
Sad više nema nikoga.
Kažeš da je Isabella lažnjak,
a ne potrudiš se izbaciti je.
Znaš da se Ashley okrenula protiv mene, a ne potrudiš se ni da izbaciš nju.
Pokušavam shvatiti zašto si izbacio Daniela.
Uvijek je bio lojalan.
Daniel je šesti blokirani igrač.
Ali, Daniele, moj kralju, nemoj još spakirati krunu.
Ajme!
„Obavijest!”
Što ćete mi reći?
„Možeš upoznati jednog igrača.”
Koga da upoznam?
Važna odluka.
Želim li tračati?
Želim li ljudima pokvariti strategiju?
Što da učinim?
Bilo je iscrpljujuće. Ajme!
Kvragu! Daniele, izblijedio si.
OBAVIJEST!
Isuse!
Imamo obavijest, ljudi!
Što još želiš od mene?
Dan je već bio dug.
DANIEL JE KRENUO PREMA JEDNOM OD VAS
Možda će doći ovamo.
Koga će Daniel posjetiti?
Ja bih to učinio.
O, Bože! Ovdje vlada pravi nered!
Dobro.
Lijep stan.
Gdje je?
-O, Bože! -Ajme! Ona je lažnjak!
Čekaj!
-Ne! -Dođi ovamo!
-O Bože! Drago mi je! -O, Bože! Sjedni na kauč.
O, Bože. Čekaj.
Imam plišane životinje za tebe. I ja bih bila tužna.
To mi je starija sestra. I ja sam gej, jebote!
Znam! Bok, ja sam Sophia.
Divna si, Sophia.
Zaista divna!
-Isabella mi je sestra. -Dobro.
Predstavila sam se kao ona jer je uvijek bila divna i prelijepa.
Ja sam ružno pače, a ona je uvijek bila najljepša.
Kad je vide, ljudi uvijek kažu da je prelijepa.
Znala sam da kao hetero seksi plavuša mogu pridobiti više ljudi.
-Možeš pridobiti Nicka. -Da.
-Točno. -I zasad uspijevam!
Da!
Ne znam kako, ali…
Bilo je teško i neugodno jer sam zaista gej.
Ono mi je cura. Hodamo tri godine i volim je.
-Da. -O, Bože!
-Da. Zato… -Moje srce! Ne vjerujem!
-Divna je. -Moj sretni prsluk, za važne prigode.
-O, Bože. -Dakle…
Dobro, tračajmo igrače.
Pripazi se Ashley.
Mislim da će te izdati.
Reći ću ti nešto o Jamesu. On je…
-Ne znam ništa o njemu, ali mrzi me. -Dobro.
Rekao je da si sigurno lažnjak.
Rekao je i da Ashley stalno mijenja strane.
-Što? -Imali smo savez, Viva la revolucija.
-Lijepo ime. -Znam. Dajem sve od sebe.
-Super. -A pogledaj gdje sam.
-Da! -Pogledaj gdje sam!
James i Nick najveći su prevaranti.
-Nick je opasan. Najlošije ga ocijeni. -Da.
Riješi se tipova jer…
-James me trebao zaštititi. -Da.
-A nije. -Ludo.
James te želi izbaciti. Danas je rekao:
„Isabella mi je glavna meta. Želim da ode.” Znam.
Ali u oproštajnoj poruci reći ću da neki ljudi koji slove za lažnjake…
Neka ljudi povjeruju da si stvarna. Učinit ću to!
Najbolji si, Daniele!
Odlično si igrala.
-Trudim se. -Nastavi tako i ući ćeš u finale.
-Uspjet ćeš. Blizu si. -Ja to mogu!
-Volim te. Posljednji zagrljaj. -Super što si došao!
-Jedva čekam da se vidimo vani. -Sretan sam.
-Nakon ovoga… -Da! Hvala.
-Učini to za svoju obitelj. -Da!
-Dobro! Ja to mogu! -Volim te.
-Dođi do kraja. -Bok! Laku noć!
To!
Odlične informacije.
Moram ih zapisati.
Možda Daniel ovdje nije naučio kuhati,
ali i prije je znao zakuhati situaciju.
Učinio je to posljednji put, a igrači odlaze na počinak.
Mislio sam da su dani prije bili teški. Ovaj me psihički iscrpio.
Danas smo birali strane i stjecali saveznike.
Nadam se da će se sutra situacija smiriti.
Nadam se da ćemo postići dogovor
i da ćemo uživati u nastavku igre.
Hajdemo. Laku noć.
Laku noć, Circle.
Naspavajte se. Odmor će vam biti potreban.
Jutro je u The Circleu, a finale je na vidiku.
Igrači se bude ne znajući na koga se mogu osloniti.
Dobro jutro, Circle.
Spreman sam za novi dan i sretan sam što sam ovdje, dušo.
Idemo.
Jučer je bilo ludo.
Sretna sam što sam još ovdje,
ali voljela bih imati više pouzdanih saveznika.
Mislila sam da će James zaštititi Daniela.
Odluka je bila ispravna za moju strategiju.
Bila je to ispravna odluka za mene i Kai.
Morao sam izgubiti tu bitku
da ona i ja imamo bolje izglede za pobjedu u ratu.
Brojevi su još na našoj strani. Samo moramo zadržati Jacki.
Moram pokušati smanjiti štetu.
Gospodine, smiluj se!
Gospodin će se možda smilovati, ali nisam sigurna za Daniela.
Evo ga!
„Vijesti su ažurirane.”
Znam što je to. Moj frend Daniel.
Htjela sam obaviti cosplay, ali to će očito morati pričekati.
-Circle… -…otvori Vijesti.
Evo. „Daniel je ostavio poruku…”
„…za The Circle.”
Valjda si održao riječ i rekao nešto lijepo o meni.
Ako kažeš da si upoznao lažnjaka, bit ću strašno ljuta.
Pitam se hoće li u poruci reći nešto loše o meni.
Ja bih to učinio. Sitničav sam.
Dobro. Pogledajmo poruku.
Circle, prikaži Danielovu poruku.
Bok, ljudi! Ovdje Daniel!
-Stvaran sam! -Znala sam!
Doista sam ona opaka kuja, a što sam govorio uglavnom sam i mislio.
Žao mi je što odlazim u kasnoj fazi igre,
ali nešto možete naučiti iz mog blokiranja.
Očito nije sve kao što se čini.
Znakovito je da su neki ljudi rekli da mi čuvaju leđa i iznevjerili me.
Mislim da će zato izgubiti.
Zašto ući u savez s nekim ako ćeš ga izbaciti?
Danas ne bih htjela biti James.
Svima želim sreću u nastavku igre.
Navijat ću za one za koje sad znam da su stvarni.
Rekao je da sam stvarna!
A lažnjaci
će dobiti što zaslužuju.
Vidimo se uskoro!
Bio je pomalo bezobrazan.
Mislim da mi neće biti prijatelj nakon igre.
Znate što? Daniel je divan!
Znate što je ludo?
Svaki moj saveznik,
od Ruksane do Calvina i Daniela, bio je potpuno iskren.
Iskreni prepoznaju iskrene.
Ovo će mi uvelike pomoći.
Prozvao je Jamesa.
Rekao je da sad zna tko su stvarni ljudi
i da navija za njih.
To sam ja.
Moram dobro razmisliti.
Ispalio je nekoliko hitaca.
Bit će teško. Postat će brutalno.
James drhti od straha.
Možda drhti jer je gotovo gol.
Jučer sam okrvavio ruke.
Moram objasniti svoje postupke i…
Moram razgovarati sa svima. Kvragu!
Bezobrazni Daniel.
Ne razumijem zašto je James izbacio Daniela.
Očito nije došao stjecati prijatelje. Došao je pobijediti.
Jedva čekam da svima kažem
da je Daniel posjetio mene.
-Circle, otvori Circle Chat. -Otvori Circle Chat.
Ovo je naporno. Morat ću sjesti.
Poruka.
„Beba Daniel.
Tri uskličnika.
Emoji pokrivenih očiju.
Nova sam ovdje,
no imala sam zaštitnički stav prema ovom slatkom 20-godišnjaku.
Tužna sam što je otišao. Emoji slomljena srca.”
Pošalji.
Poruka. „Bok, obitelji. Daniel je bio poput svjetlosti.
Nedostajat će mi njegova pozitivna energija,
no drago mi je što sam još ovdje.”
Našalio bih se, ali ne smijem.
Šteta je već načinjena.
Moram se baciti na popravak.
Danas moram popraviti odnose koje sam možda ugrozio.
James je rekao da smo mu najvažniji.
Osjećali smo se sigurno i mislili da će nas štititi
ako postane influencer.
Možda nas je zavarao.
Daniel je na kraju blokiran.
Circle, poruka. „Daniel je mali frend.
Ovo je možda bilo najteže blokiranje.
Srce mi je slomljeno. Pridružite mi se u zdravici za Daniela.”
Dodaj emoji vinske čaše. Savršeno. Pošalji.
Svi lažete!
Nitko nije pomogao Danielu.
James, dao si mu riječ.
Circle, poruka. „Sinoć je bilo teško.
James i ja dugo smo i iskreno razgovarali.
Bilo je jasno da vas sve volimo.
Svima će nam nedostajati Danielove šale,
ali sretan sam što sam ovdje sa svima vama. Emoji srca.”
Pošalji.
Ljudi koji su još ovdje bili su im važni.
I to nešto znači.
Nitko neće pitati?
Circle, poruka.
„Pitam se koga je Daniel posjetio jer #MeneNije.” Pošalji.
Nick, drago mi je što si to pitao.
Ako nije posjetio Nicka, je li posjetio Jamesa?
Daniel je sigurno posjetio Kai.
Circle, poruka.
„Pripremio sam zastavu ponosa.
#MeneNije.”
Pošalji.
Circle, poruka.
„Daniel je sinoć došao strašno namršten,
ali nakon čokoladnog mlijeka, razgovora i čvrstog zagrljaja…”
„…opet je postao veseli i šašavi Daniel kakvog poznajemo.”
Sra…
Posjetio je Isabellu. To je…
To je zanimljivo.
Zašto je posjetio Isabellu?
Sigurno da provjeri je li lažnjak.
Zanimljivo.
Tko je sad lažnjak?
Ti!
Mislim da nije htio posjetiti Kai ili Jamesa.
Mislim i da sam sad u jebenoj opasnosti.
Za mene je dobro što je posjetio Isabellu.
Isabella bi me ionako loše ocijenila.
Loše bi me ocijenila. Ako je Daniel posjetio Isabellu
i ako su me ogovarali,
Isabella me jedino može opet najlošije ocijeniti,
što je već i činila.
Mislio sam da će Daniel posjetiti Kai i ocrniti me.
Circle, poruka.
„Dobro. Šestero posljednjih sad se mora razvedriti.
Da objavimo još po jednu fotku? Upitnik. Isplaženi jezik.” Pošalji.
Zapravo bi bilo super vidjeti nešto novo.
Ove ljude poznajem samo po ovoj maloj fotki koju vidim.
Circle, otvori „Ne moram se opravdavati”.
Circle, otvori fotku s kostimom soba.
Super. Želim da se ljudi nasmiju.
Dobro. Izgleda zabavno i otkačeno.
Circle, poruka. „Ashley, baš sam se nasmijao.
Fotka je ludnica. LOL.”
„#RudolfGangsterCrvenaNosa.”
Dobro. Circle, želim odabrati ovu fotku.
Divan mačić! Nedostaju mi moje mačke!
Lijepa Kaina fotka.
Pogledaj je. Sretna je, smije se.
Pogledaj je! Pogledaj to tijelo!
Sviđa mi se ta fotka.
Vidi se da se ludo zabavljam.
Circle, otvori fotku sa skateboardom.
Super je.
Evo Tatice Nicka!
Ne mogu vjerovati da toliko dugo održavam lažnu vezu s Nickom.
Pričekaj vožnju skateboardom.
Ajme, prekrasan je.
Obožavam tog čovjeka.
Otvori fotku s mojom bakom u gornjem desnom kutu.
Dobro, James! Divna je!
Slatko.
Lijepo je vidjeti da James ima osobnost.
Ova me fotka čini sretnim,
a ljudi mogu vidjeti i moju emotivnu stranu.
Shvatio je da danas mora nešto učiniti.
James, obožavam te!
Circle, otvori fotku gore zdesna. Mislim da je zabavna.
Super je!
Htjela sam reći nešto ružno. „Ima stidne uši!”
To su jastozi. Bila bih nepristojna.
Izgleda opako.
Ovom fotkom pokazuje svoju seksi stranu.
Circle, ne smijem više gledati.
Zatvori fotku.
Circle, poruka.
„Nakon Kai i Isabelle
znam da trebam popraviti cice i guzu i napraviti pramenove.
Velika slova. Odmah.”
„Također, Jamesov je osmijeh jedinstven.”
CIRCLE CHAT JE ZATVOREN
Bilo je lijepo vidjeti drugu stranu igrača.
Napokon možemo zaboraviti na igru.
Bilo je super.
Nakon Danielova odlaska igrači pronalaze različite tipove utjehe.
Jedu.
Čitaju.
Kuhaju.
Jedu dok kuhaju.
A Ashley uređuje svoju divnu bradu.
Jamesu je blokiranje dalo nešto za razmišljanje.
Odlučio je javiti se najboljoj frendici Kai.
Provjerit ću jesmo li još frendovi.
Pogodila ju je moja jučerašnja odluka.
Mora shvatiti da mi je uvijek bila na prvome mjestu.
Imamo samo jedno drugo.
Circle, otvori privatni chat s Kai.
James me zove u privatni chat.
Slutila sam da će se htjeti opravdati.
Poslušat ću što mi želi reći,
ali ne znam vjerujem li mu. Više ne znam u što vjerovati.
Vjerovala sam da će zaštititi saveznike.
Sve je sad moguće.
Circle, poruka.„Bok, Kai. Nadam se da si dobro jutros.
Znam da imaš mnogo pitanja, a ja ti mogu dati odgovore.
Želim ti objasniti zašto sam donio onu odluku.
Tri točke.” Pošalji.
Dobro, James. Slušam.
Ne vjerujem mu potpuno,
ali možda mi može razjasniti stvari.
Circle, poruka. „Nisam namjeravao blokirati Daniela,
ali s njim nisam bio toliko blizak kao s tobom.
Žrtvovao sam pobjedu u bitki radi boljih izgleda za pobjedu u ratu.
Nadam se da razumiješ to.”
„Odluka je bila teška, ali morao sam je donijeti.”
Potpuno iskreno.
Ne smijem reći da ne volim iskrenost zato što boli.
Razumijem što James želi reći.
Možda sam pretpostavila da su James i Daniel bili bliski.
James je lijepo govorio o njemu, ali možda sam se jednostavno prevarila.
Bilo je grozno izbaciti Daniela. Bili smo bliski kao članovi iste ekipe.
Ali da sam izbacio Ashley, zaboljelo bi me i više
jer smo se zbližili u onom dubokom razgovoru.
To su dvije skupine do kojih mi je zaista stalo.
Crnkinje i LGBT zajednica zbog mog transrodnog brata.
Circle, poruka. „Kad sam prvi put vidio tvoj profil,
vidio sam svoju baku i majku, svoje nećakinje.”
„Vidio sam ponosnu crnkinju. Zato si mi oduvijek na prvome mjestu.
Ondje ćeš i ostati.”
Moramo surađivati.
Moramo.
Ima moje poštovanje.
Kaže da ću mu ostati na prvome mjestu.
Zbog toga vjerujem da će mi ostati lojalan.
Poruka.
„Iskreno, nakon onoga jučer nisam znala što su ti prave namjere.”
„Sad znam.”
Vjerujem joj. Jučer mi je bilo teško.
Zato je ovo važan razgovor.
Vjerojatno misli da sam joj naštetio.
Poruka. „Mislim da si zaista iskren.
Vjerovat ću ti do kraja.”
„#ČarolijaMelanina. #Hvala.”
Posljednja me poruka usrećila.
Želim da joj ovo donese nešto dobro i u igri.
Održat ću svoju riječ i pouzdati se u Kai.
Circle, poruka. „Drago mi je što smo razgovarali.
Bilo je to važno. Uzbuđen sam zbog onoga što je pred nama.”
„Ali budi oprezna.
#NickTeHtioIzbaciti.
#SpriječioSamGa. #NekaToOstaneIzmeđuNas.”
Opa!
I meni je drago zbog razgovora.
Ali ova informacija zaista je važna.
Nick se više trudio da izbaci nju nego Daniela.
Ali spriječio sam ga.
Želim da ostane između nas
jer to možemo iskoristiti protiv njih.
Circle, poruka. „Razgovarajmo opet i osmislimo plan.”
„Moramo biti pametni da pobijedimo.
Šaljem ti ljubav. Emoji srca.”
Circle, zatvori chat.
Dobar razgovor.
Imamo Kai.
Ovo je prava bomba.
Pitala sam se je li me Nick jednom spasio
samo da ostavi dojam da mi je lojalan.
Ali sad znam da me želi izbaciti.
Ovo je vjerojatno najbolji odnos koji sam razvila od početka igre.
James nije ni pojeo doručak, a već se baca na posao.
Bend se opet okuplja.
Isabella je zahvalna što nije blokirana
i ima lijepe riječi za frontmena Nicka.
Nick je održao riječ. Spasio je i mene i Ashley.
Ne znam kako je to učinio, ali želim mu zahvaliti.
Moram se potruditi da sve što kažem bude dobro
jer mi je Daniel sinoć štošta otkrio.
Čini mi se da imam veliku moć, mnogo znanja i informacija
i da je na kraju igre bolje da sve to zadržim za sebe.
To znanje pomoći će mi da dođem na vrh.
Circle, poruka. „Nick, uspio si!
Znala sam da ćeš spasiti Bend
i sretna sam što smo svi još ovdje. #BendJeJošNaŽivotu.” Pošalji.
Naravno da sam uspio.
Išao sam u rat zbog vas.
Bilo je brutalno. Bio sam iscrpljen.
Circle, poruka.
„Tatice Nick, sinoć si pobijedio.”
„Hvala ti. #VolimVas. #BendZauvijek.”
Poruka. „Sretan sam što sam vas obje spasio.”
„Zbog vas sam bio influencer. Morao sam vam se odužiti.”
„Neću lagati. Bilo je iscrpljujuće, ali #NastavljamoSvjetskuTurneju.”
To! Uspjeli smo!
Tijekom cijelog ovog putovanja bila sam uz Nicka.
Pomagao mi je.
Spasila sam ga kad sam imala priliku za to.
On mi je desna ruka.
Ali ja ću pobijediti, dragi Nick.
Hvala ti na svemu. Zaista.
Za nekoga tko je prozvan kao lažnjak i umalo blokiran, vrlo je samopouzdana.
Stigla je večer,
a igrači uživaju u posljednjim trenucima samoće.
O, ne. Moram popraviti lijevu ruku.
Odlično. Taj mali rif mogao bi biti zaista dobar.
Rif je super,
ali The Circle na drukčiji način odaje počast svojim igračima.
„Godišnjak iz The Circlea.”
Što je to? Da vidimo.
Bit će zabavno!
Godišnjak iz The Circlea podsjetit će na trenutke
koje su igrači dijelili tijekom godine.
Zapravo tijekom dva tjedna.
„Onaj tko će najvjerojatnije…” Volim superlative.
U godišnjaku sam bio najdramatičniji.
U srednjoj su me proglasili najnadarenijom za sport.
Bila sam buduća zvijezda društvenih mreža.
Bio sam najpopularniji.
Nikad nisam dobio takvu nagradu.
Sad imam priliku za to.
Igrači mogu glasati jednom u svakoj kategoriji, no ne za sebe.
Prva je kategorija opaka. Komad iz razreda.
U The Circleu ima mnogo komada,
ali tko zaslužuje nagradu?
Ova nagrada pripada Isabelli. Najbolji je komad u razredu.
Sigurno ću glasati za Isabellu. Nema sumnje.
Komad iz razreda moj je slatki dečko Nick.
Za mene je Komad iz razreda bez sumnje Isabella.
U kategoriji Komad iz razreda moram glasati za Jacki.
Jacki je Komad iz razreda.
Nakon glasanja rezultati se upisuju u Godišnjak.
O, Bože. Tko će biti Komad iz razreda?
Komad iz razreda je…
KOMAD IZ RAZREDA: ISABELLA
Uspjela sam!
To sam ja
Ja sam Komad iz razreda
Nitko nije iznenađen. Čestitam.
Zaslužuješ to.
Zavali se na kauč i izgledaj seksi, kao što i jesi.
Crvenim se, a to uopće nisam ja.
To i nije moja fotka, a želim im reći da prestanu.
Nemojte krivo shvatiti, tko god bila, ta je cura seksi!
Ali svi u ekipi mislili smo da je Isabella lažnjak.
Na drugom sam mjestu?
Dobro. Idemo dalje.
Kako ti kažeš. Slijedi Razredni klaun.
Ne mogu glasati za sebe.
Znam da je moram biti Razredni klaun.
Sigurno ne Isabella, Kai ili Jacki. Drage su, ali nisu baš duhovite.
James, Nick i Ashley gotovo su komičari.
Profesionalni komičar James bit će sretan zbog toga komentara.
Ashleyne poruke češće su me nasmijavale od Jamesovih.
Circle, potvrdi Ashley za Razrednog klauna.
Glasat ću za svog frenda Jamesa.
Bez sumnje. James.
Glasam za Ashley.
James.
Pošalji.
Moram glasati za Nicka.
Ako ne pobijedim, znat ću da su svi strateški glasali protiv mene.
Nagradu za Razrednog klauna osvojio je…
RAZREDNI KLAUN: JAMES
Znao sam! I bolje vam je!
Svima bih vam skočio za vrat!
Čestitam, James.
Volimo te, James. Super si.
Bilo bi mu neugodno da nije pobijedio.
To mu je posao.
Kažem ti da sam duhovit, a ti kažeš da nisam.
Oni se slažu sa mnom.
Misle da si klaun. Suptilna razlika.
Dosta je šala. Uozbiljimo se. Najbolji igrač iz The Circlea.
Kai ili Nick.
Voljela bih da me ostali proglase Najboljom igračicom.
Šteta što ne mogu glasati za sebe.
Zapravo, želim li tu nagradu? Nisam siguran.
Zbog toga bih postao meta.
Mislim da je to Nick.
Ali želim li mu staviti tu metu na leđa?
Mogu glasati za Nicka.
Sljedeće je ocjenjivanje važno
i ljudi bi mogli pomisliti da ne smije biti prvi.
Najbolji igrač iz The Circlea. James, očito.
Glasam za Jamesa.
Za mene je to Tatica Nick.
Circle, moj glas za Najboljeg igrača ide Nicku.
Glasam da je James Najbolji igrač.
On za mene nije najbolji igrač. To je Kai.
Ali želim da Nick osvoji nagradu kako bi postao meta.
To je…
NAJBOLJI IGRAČ IZ THE CIRCLEA: JAMES I NICK
Moja je fotka iznad Nickove!
Nemojte misliti da je to zbog abecede.
Lijepo je biti Najbolji igrač.
Drago mi je što nagradu dijelim s Jamesom.
Obojica su sjajni natjecatelji i sjajni ljudi.
Ne mogu reći ništa loše o njima.
Obojica zaista zaslužujete tu nagradu.
Zanimljivo. Oni su sinoć bili influenceri.
Ljudi se zaista ulizuju jer ne žele ispasti.
„Nagrada za ispunjavanje godišnjaka…”
„…poziv je svima…”
„…na maturalnu večer u The Circleu!”
Zvuči zabavno. Dobro.
Smijemo povesti i pratnju?
Spreman sam za maturalnu.
Zvuči strašno zabavno. Jedva čekam.
Super! Nosit ću smoking?
Obožavam maturalne večeri!
Godišnjak je ispunjen, ali neke smo kategorije propustili.
Dvadeset četiri, četrdeset pet!
-Igranje američkog nogometa sa zidom. -Dobro.
Vježbanje s lubenicom.
A Ashley se prisjeća prošlosti i najveći je kandidat za chat s Kai.
Želim razgovarati s Kai.
Donio sam hrabru odluku
i nazvao je najvećom suparnicom,
ali Kai i ja bili smo bliski na početku igre.
Želim se toga prisjetiti.
Možda ću tako opet steći njezino povjerenje.
Možda će me promatrati drugim očima.
Znam da ju je onaj komentar povrijedio.
Circle, pozovi Kai u chat.
Ashley me zove u privatni chat.
Ludo. U posljednjem razgovoru samo je rekla
da sam usredotočena na lov na lažnjake, a ne na razvijanje odnosa.
Činilo se da likuje zbog toga.
Circle, poruka. „Bok, Kai.
Želim razgovarati s tobom još od one glupe igre.”
„Ne zaslužuješ samo objašnjenje, nego i ispriku.
Kad mi je postavljeno to pitanje, očajnički sam htjela zadiviti Jacki.
Ne igram takvu igru.
Nikad mi nisi bila meta ni suparnica.
Neću lagati. Zbog te se poruke smiješim.
Drago mi je što priznaje da nisam to zaslužila
i što se ispričava.
Nadam se da poruku neće smatrati neiskrenom
i da neće pomisliti da samo želim ući u finale.
Circle, poruka.
„Zaista zaslužuješ mjesto u finalu. Ne bih ti ga pokušala uskratiti.
Htjela sam se pomiriti prije maturalne.”
„Nadam se da ćemo plesati kao nekad. Emoji podignutih ruku.”
Ovo je bilo vrlo iskreno od Ashley.
Poruka.
„Hvala na iskrenosti, Ashley.”
„Drago mi je što si mi to rekla. Mislila sam da smo kao sestre,
a ono je boljelo kao da si mi zabila nož u leđa.”
Potpuno je razumijem.
Potpuno.
Povrijedila me.
Mislila sam da ne zaslužujem to.
Samo sam htjela da budemo kao sestre.
Poruka. „Iako si me povrijedila…”
„…prihvaćam ispriku.
Sve se sestre ponekad svađaju.
#LanjskiSnijeg. #CharliejeviAnđeli2,0.”
Baš slatko. Kai je super.
Sad se osjećam kao još veći kreten.
Circle, poruka.
„Hvala što si me poslušala.
I ne zaslužujem to jer sam te napustila.”
„Znaj da ti nisi učinila ništa loše.
Ono zbog čega ti se najviše divim, tvoja energija,
bilo je to što mi se učinilo prijetnjom.
#Oprosti. Emoji srca.”
Vjerujem ti, Ashley.
Vjerujem ti.
Kai mi je oprostila, a nije morala.
Ona je super cura.
Žao mi je što sam pomislio da mi je prijetnja.
Dobra osoba. Divna osoba.
Osjećam da zaista nije ponosna na svoje postupke.
Zato to više neću spominjati.
Zna što ja mislim, a ja znam što ona misli.
Spremna sam zaboraviti to.
Lijepo je vidjeti da se zatvorio kru…
Znate.
Večer je, a učenici iz The Circlea osjećaju da se bliži kraj polugodišta.
Zašto sam takva?
Baš slatko.
Nismo ti rekli da se dotjeraš.
-„Maturalna večer u The Circleu.” -Idemo!
Pogledaj te male maturojije!
„Igrači,
dobro došli u najspektakularniju noć The Circleova kalendara.”
„Vrijeme je da se pripremite za maturalnu večer!”
„Odjeća je pred vratima.”
Nemaju moju veličinu. Imam golema bedra.
Dobio sam krafne?
Utapam se!
Strašno sam uzbuđena zbog odjeće!
-To! -Kralj maturalne, dušo.
Pogledaj taj bijeli smoking!
Izgledat ću kao filmska zvijezda!
Prava kraljevska kruna.
MATURALNA VEČER
Pogledaj kako sam elegantan!
Bok, Isabella. Ideš sa mnom na maturalnu?
Ne želim donositi zaključke,
ali zanimljivo je kako ova kruna savršeno pristaje uz moju haljinu.
Dušo, kruna pristaje uz sve.
Slijedi prva velika tradicija s maturalne.
Solo ples.
Idemo!
Obožavam disco.
Hajde!
Bilo je ludo!
Samo moram vidjeti super završni pokret.
Jacki!
Kraj nije bio graciozan.
Nije.
Još nisam toliko vježbao u The Circleu.
Večer je bila fantastična.
Od plesa sa samim sobom jedino je bolji razgovor o tome s frendovima.
Circle, otvori Circle Chat.
To!
Pogledaj kraljeve i kraljice!
Circle, poruka.
„Neću lagati.
Otkrio sam ritam duboko u sebi.
Sigurno ne možete pratiti moje pokrete.
Emoji plesa. Emoji krune.” Pošalji.
Kladim se da se Nick ludo zabavio.
Poruka. „Bok, kraljevi i kraljice.
Nadam se da si i vi ludo zabavljate.
Od toliko plesanja oznojila sam se na čudnim mjestima.”
#IZAKOLJENA
I ja, Kai!
Znojenje koljena najgore je. Razumijem te.
Drago mi je što smo se svi oznojili. Normalno za maturalnu!
Dobro! Kai je dala sve od sebe!
Mogu se natjecati s Nickom. Samo kažem.
Circle, poruka. „Bok!
Kakva je ovo maturalna? Još niste umočili krafne u rum.
#NekaTulumPočne.”
Circle, pošalji.
Želim kušati krafne s rumom.
To zvuči slasno!
Circle, poruka.
„Ima li tko dobre priče o maturalnoj večeri?
#Nostalgija.” Pošalji.
Ja imam priču. Circle, poruka.
„Moja je maturalna bila grozna. LOL.
Skupa, na plaži, uz pijesak u odresku, a uza sve to…”
„…pratnja me ostavila zbog mog bratića.”
Grozna maturalna.
Tko ima maturalnu na plaži? To je jednostavno…
Poruka. „Vidim da se povjeravamo.
Znate što bih ja učinila s novcem. A vi?”
„#FinaleJeBlizu.”
Kvragu. Mislio sam da se zabavljamo.
Tendenciozno pitanje.
Neću prvi odgovoriti.
Circle, poruka.
„Mami bih platila smještaj u domu za nemoćne jer ima lupus,
sestri bih pomogla kupiti kuću
i otvorila centar za ljude s poremećajem senzorne obrade.”
Pošalji.
Ludo. Mama joj ima lupus.
To je sigurno teško.
Nisam znala za njezinu mamu. Tužno.
Često sam o tome razmišljao ovdje.
Odlično pitanje!
Što bi Isabella rekla? Circle, poruka.
„Moja mlađa sestra studira.
Teško joj je plaćati školarinu i račune.
Voljela bih joj pomoći da diplomira i počne raditi bez dugova.”
Divno! Super starija sestra.
Nimalo nisam iznenađen. Ima veliko srce!
Živim s bakom.
Upravo su me otpustili. Moja obitelj nema novca. Švorc smo.
Circle, poruka.
„Pomogao bih baki.
Radila je cijeli život. Ona je moja stijena.”
Pošalji.
Iskreno, ovo mi je zaista potrebno.
James je i prije rekao da je blizak s bakom.
Očito mu je strašno važna.
Circle, poruka.
„Moj tata naporno radi i žrtvuje se zbog mene.
Platio mi je faks i želim mu se odužiti.”
Pošalji.
Svi se uspinju na planinu, no po različitim stranama.
Ponekad zaboravljamo da je uspon drugih ljudi težak kao naš.
Moram sjesti. Moj Bože.
Poruka.
„Moj brat umro je nakon borbe s ovisnošću o heroinu prije tri godine.
To je uništilo moj život i život moje obitelji,
ali ništa što smo proživjeli nije usporedivo s onim što je proživio on.
I ne mogu vam opisati bol koju je doživio.
Novac bih sigurno dala udrugama za prevenciju ovisnosti.”
Da. Ne mogu zamisliti kako je to.
Isuse.
O, dušo!
Jacki je vrlo hrabra.
Takvo što ne možeš preboljeti.
Ona je možda nova igračica,
ali ovo je jednako velika prilika za nju kao za sve nas.
Circle, poruka.
„Bilo je lijepo pročitati vaše odgovore.
Što god se zbilo, mi smo obitelj i ništa nas neće razdvojiti.
Ova ekipa ne može biti bolja.
Svima vam podižem čašu
i čestitam što ste došli toliko daleko.”
„#Ljubav. Emoji srca. #NajboljaMaturalnaVečer.”
Ovo je bilo super.
Živjeli!
Maturalna večer bila je za anale.
Maturalna je večer završila. Naši učenici vraćaju krune
i odlaze u krevet nakon duga dana.
Sutra će biti brutalno.
Čekaj, James. Znaš da dan još nije završio.
-„Obavijest”? Što? -Što?
-Sad? -Kako to misliš?
Ne idemo u krevet?
Nemam pojma što se događa.
Samo nam poželi laku noć i kaži da nas voliš.
„Igrači, sutra je posljednje blokiranje.”
„Ako ga preživite, bit ćete finalisti!”
Bilo bi super!
Želim biti finalistica!
Tako blizu! Bilo bi grozno sad ispasti!
„Igrači koji uđu u finale…”
„…imat će priliku osvojiti…”
„…sto tisuća dolara!”
To mijenja život.
Toliko sam blizu da ga mogu namirisati.
Taj slatki novac.
Sutrašnje blokiranje bit će ključno.
Nisam dogurao dovde da ispadnem.
Bojim se blokiranja.
Iskreno, usrala sam se od straha.
Nevjerojatan kraj večeri.
Prekinuli su me u njezi lica.
Sutra će igra biti napeta. Moram dati sve od sebe.
Prijevod titlova: Vladimir Skenderija